Výživové doplnky na močové cesty
Dobrý deň. Je vhodná kombinácia Uroril a Gynimun trio, alebo Uroril a Probio fix. Tiež ráno Zinok, selén (dr.Max nalačno teraz v zimnom období/. Potom s raňajkami mám predpísaný Tebokam a popoludní Kalcizen. Mávam časté zápaly močového mechúra. Som 71 ročná. Nechcem zbytočne zaťažovať običky.
Dobrý deň,
ďakujeme za Vašu otázku.
Medzi liekmi Tebokan a Kalcizen a výživovými doplnkami Dr.Max Selén Zinok Forte, Uroril a Gynimun Trio Vagicare, resp Probio-Fix neboli pozorované klinicky významné interakcie. Preto sa ich súbežné užívanie javí byť bezpečné. Vzhľadom na popisované opakované urologické infekcie sa ako vhodnejšia voľba javí Gynimun Trio Vagicare. Vzhľadom na to, že výživové doplnky nepodliehajú klinickému skúšaniu, prípadné interakcie nemuseli byť zachytené.
Súbežné užívanie lieku Kalcizen a výživového doplnku Dr.Max Selén Zinok Forte môže mať vplyv na absorpciu vápnika a zinku. V ich užívaní je potrebné dodržať časový odstup min. 2-3 hodiny.
Prajem pevné zdravie.
S pozdravom
PharmDr. Veronika Kiabová